मरक्कर : अरब सागर का शेर (फ़िल्म)
मरक्कर : अरब सागर का शेर (अंग्रेज़ी: Marakkar: Lion of the Arabian Sea) 2021 की भारतीय मलयालम भाषा की ऐतिहासिक गाथा पर आधारित एक एक्शन फ़िल्म है। फ़िल्म के निर्देशक प्रियदर्शन हैं। फ़िल्म की कहानी 16वीं शताब्दी के कालीकट पर आधारित यह फ़िल्म ज़ामोरिन के बेड़े के एडमिरल मुहम्मद अली नामक चौथे कुंजाली मरक्कर के इर्द-गिर्द घूमती है। फ़िल्म की पटकथा प्रियदर्शन ने अनी ससी के साथ मिलकर लिखी है। फ़िल्म में मोहनलाल मुख्य भूमिका में हैं तथा अर्जुन सरजा, सुनील शेट्टी, प्रणव मोहनलाल, प्रभु गणेशन, मंजू वारियर, नेदुमुनी वेणु, कीर्ति सुरेश, कल्याणी प्रियदर्शन, अशोक सेलवन और सुहासिनी मणिरत्नम अन्य भूमिकाओं में हैं। फ़िल्म में दमनकारी पुर्तगाली शासन से आतंकित होकर महान नौसेना प्रमुख कुंजाली मरक्कर चतुर्थ, यूरोपीय लोगों और उनके सहयोगियों के खिलाफ युद्ध छेड़ देता है। यह फ़िल्म 2 दिसंबर 2021 को दुनिया भर में सिनेमाघरों में रिलीज हुई थी। इसे समीक्षकों और दर्शकों से मिश्रित समीक्षाएँ मिलीं और यह बॉक्स ऑफिस पर असफल रही।